Aká batožina je v základnej cene letenky Austrian Airlines?
Letecká spoločnosť Austrian Airlines ku každej letenke povoľuje jeden kus malej príručnej batožiny. Tú si zoberiete so sebou na palubu, avšak nemôže byť väčšia ako 55x40x23 cm a ťažšia ako 8 kg. Budete ju musieť umiestniť pod sedadlo pred Vami alebo do batožinového priestoru nad Vaším sedadlom. K tejto príručnej batožine si môžete zobrať ešte jednu osobnú položku navyše v maximálnych rozmeroch 40x30x10 cm, napríklad notebookovú tašku.
Spoločnosť Austrian Airlines ponúka možnosť zakúpenia podpalubnej batožiny od 40 € vo váhe do 23 kg s tým, že celkový súčet rozmerov nemôže presiahnuť 158 cm. Túto batožinu odovzdáte na odbavovacom pulte (check-in pult) ešte predtým ako prejdete bezpečnostnou kontrolou. Batožinu teda už neberiete cez bezpečnostnú kontrolu a môžete v nej prevážať aj tekutiny vo väčšom množstve ako 100 ml (alkohol, drogéria, atď.)
Batožinu navyše si viete zakúpiť priamo pri rezervácii cez Pelikán.